kombinacia liekov
Dobry den, mozem kombinovat lieky prenessa a co prenessa? Dakujem vopred za odpoved.
Dobrý deň,
ďakujeme za Vašu otázku.
Liek Prenessa obsahuje iečivo perindopril, ktoré patrí do skupiny inhibítorov angiotenzín konvertujúceho enzýmu. Liek Co-Prenessa obsahuje dve liečivá: perindopril a indapamid. Indapamid je diuretikum, t.j. liek, ktorý zvyšuje tvorbu moču. Opodstatnenie uvedenej kombinácie je na rozhodnutí ošetrujúceho lekára, ktorý pozná Váš zdravotný stav, avšak je často využívaná, najmä pri nedostatočnom liečebnom účinku samotného perindoprilu. Ak ste lieky doposiaľ neužívali, najmä zo začiatku liečby odporúčam priebežne monitorovanie krvného tlaku, keďže uvedená kombinácia môže viesť k prídavnému účinku na zníženie tlaku krvi. Taktiež môže liečba viesť ku zvýšeniu sérového draslíka, preto sa počas liečby odporúča monitorovanie sérového draslíka a EKG, čo je rovnako ako aj liečba na rozhodnutí lekára.
Prajem pekný zvyšok dňa.
S pozdravom
PharmDr. Veronika Kiabová